Bibliotech ladina Malia da Cudan

La Bibliotech ladina Malia da Cudan ie la bibliotech dla Union di Ladins de Gherdëina tla Cësa di Ladins a Urtijëi.
miniatura|alt=Roland Verra presënta l liber Prim sintom d'autonn. Cunsunanzes poetiches cun Max Tosi. tla bibliotech ladina|Roland Verra prejënta l liber Prim sintom d'autonn. Cunsunanzes poetiches cun Max Tosi tla bibliotech ladina. Dovia n cheder de Tosi.
 Storia 
La Bibliotech ladina ie nasciuda cun la Cësa di Ladins ti ani 1950.
La Lia di Studënc de Gherdëina se ova cruzià de mëter a post i libri dla bibliotech te n catalogh ti ani 1960.
La bibliotech ova nlëuta 800 libri.
Tl 1972 ala giapà n'autra sënta, for tla Cësa di Ladins, do che chësta ie unida ngrandida.
La bibliotech ie unida numineda do Malia da Cudan, do che ëila se ova cruzià dla bibliotech 21 ani alalongia dal 1972 y do che la ova messù lascé per gauja dla stleta vistaLaura Ciechi: Anda Malia da Cudan: 21 ani alalongia bibliotechera tla Cësa di Ladins. Calënder de Gherdëina 1994, pl. 84-85.Erica Senoner:  Anda Malia da Cudan. Calënder de Gherdëina 2003, pl. 118-119.. 
Malia da Cudan à ncé fat cursc de bibliotechera per pudëi meter ju schedes sistematiches y de autor dla bibliotech.
Śën ie la bibliotech suvënz sënta de manifestazions cultureles, dantaldut dla Union di Ladins y dl Museum Gherdëina y per sentedes de chësta lies.
L vën nce vendù libri publichei dala Union ma nce da d'autri, che reverda dantaldut la cultura ladinaLista de libri y auter da giapé tl ufize o tla bibliotech dla Cësa di Ladins Cësa di Ladins. Calënder de Gherdëina 1998, pl. 193-197..

 Notes 

 Bibliografia 
  Rut Bernardi: Amalia Anderlan Obletter. La Union di Ladins de Gherdëina à n ucajion di cumplì di 60 ani dla Cësa di Ladins numinà la biblioteca spezialiseda dl ladin y retorumanc do anda Malia da Cudan.  Calënder de Gherdëina  2015, pl. 77
 Marta Senoner: La biblioteches de Gherdëina ntan l tëmp dl Covid-19. Calënder de Gherdëina 2021, pl. 78
 Cunliamënc 
 La bibliotech sun la plata dla Union di Ladins de Gherdëina
 Bibliotech San Durich
Bibliotech ladina
Bibliotech ladina
Bibliotech Ladina